ai4bharat/Pralekha huggingface dataset:
প্রধানমন্ত্রীরদপ্তর
সিডনিতে ব্যবসায়ীদের গোলটেবিল বৈঠকে প্রধানমন্ত্রীর ভাষণ
নয়াদিল্লি, ২৪ মে, ২০২৩
প্রধানমন্ত্রী শ্রী নরেন্দ্র মোদী আজ সিডনীতে প্রথমসারির অস্ট্রেলিয়ান কোম্পানিগুলির মুখ্য কার্যনির্বাহী আধিকারিকদের সঙ্গে গোলটেবিল বৈঠকে ভাষণ দেন।
ইস্পাত, ব্যাঙ্কিং শিল্প, জ্বালানী, খনি এবং তথ্য প্রযুক্তি সহ বিভিন্ন ক্ষেত্রের প্রথম সারির সংস্থাগুলির মুখ্য কার্যনির্বাহী আধিকারিকরা এই বৈঠকে যোগ দেন। এদের সঙ্গে অস্ট্রেলিয়ার বিখ্যাত কয়েকটি বিশ্ববিদ্যালয়ের উপাচার্যরাও উপস্থিত ছিলেন।
প্রধানমন্ত্রী তাঁর বক্তব্যে ভারত সরকারের অর্থনৈতিক সংস্কার সংক্রান্ত বিভিন্ন উদ্যোগের কথা তুলে ধরেন। এর ফলে, ভারতে সহজে ব্যবসা-বাণিজ্য করা সম্ভব হচ্ছে এবং দেশের অর্থনীতির বিকাশ ঘটছে। এদের মধ্যে উল্লেখযোগ্য – যোগাযোগ সংক্রান্ত পরিকাঠামো নির্মাণের জন্য মিশন গতিশক্তি, জন ধন – আধার – মোবাইল সংযুক্তিকরণ, জাতীয় শিক্ষা নীতি, হাইড্রোজেন মিশন ২০৫০, উৎসাহ-ভিত্তিক উৎপাদন প্রকল্প, মহাকাশ ও ভূ-স্থানিক ক্ষেত্রে বেসরকারি বিনিয়োগের সুযোগ, চিকিৎসার কাজে ব্যবহৃত সরঞ্জাম উৎপাদনের নতুন নীতি, আয়ুষ্মান ভারত স্বাস্থ্য বীমা প্রকল্প ইত্যাদি।
প্রধানমন্ত্রী ভারতে বিনিয়োগের সুযোগগুলিকে কাজে লাগাতে মুখ্য কার্যনির্বাহী আধিকারিকদের আমন্ত্রণ জানান। এর মধ্যে উল্লেখযোগ্য ডিজিটাল পরিকাঠামো, তথ্য প্রযুক্তি, ফিনটেক, টেলিযোগাযোগ, সেমিকন্ডাক্টর, মহাকাশ, হাইড্রোজেন সহ পুনর্নবীকরণযোগ্য জ্বালানী, শিক্ষা, ওষুধ শিল্প, চিকিৎসার কাজে ব্যবহৃত সরঞ্জাম উৎপাদন, গুরুত্বপূর্ণ খনিজ পদার্থ সহ বিভিন্ন খনিজ পদার্থ উত্তোলন, বস্ত্র, কৃষি ও খাদ্য প্রক্রিয়াকরণ।
প্রধানমন্ত্রী বৈঠকে উপস্থিত মুখ্য কার্যনির্বাহী আধিকারিকদের ভারতীয় বিভিন্ন সংস্থার আধিকারিকদের সঙ্গে পারস্পরিক আস্থার সম্পর্ক গড়ে তুলে অংশীদারিত্বের আহ্বান জানান।
এই বৈঠকে কমনওয়েলথ ব্যাঙ্ক অফ অস্ট্রেলিয়ার সভাপতি ও মুখ্য কার্যনির্বাহী আধিকারিক শ্রী ম্যাট কোমিন, রিও টিন্টোর মুখ্য কার্যনির্বাহী আধিকারিক শ্রীমতী কেলি পার্কার, ন্যাশনাল অস্ট্রেলিয়া ব্যাঙ্কের চেয়ারম্যান ও নন-এক্সিকিউটিভ ডায়রেক্টর শ্রী ফিলিপ ক্রোনিক্যান, অস্ট্রেলিয়ান ইন্ডাস্ট্রি ব্যাঙ্কের মুখ্য কার্যনির্বাহী আধিকারিক শ্রী ইনেস উইলকস্, বিএইচপি-র অস্ট্রেলিয়ার সভাপতি শ্রীমতী গেরালডিন স্ল্যাটেরি, অ্যাটলাসিয়ানের সহকারী প্রতিষ্ঠাতা সহকারী মুখ্য কার্যনির্বাহী আধিকারিক শ্রী স্কট ফার্কুহার, সিডনি বিশ্ববিদ্যালয়ের উপাচার্য ও সভাপতি অধ্যাপক মার্ক স্কট, ওরিকার ম্যানেজিং ডায়রেক্টর এবং মুখ্য কার্যনির্বাহী আধিকারিক শ্রী সঞ্জীব গান্ধী, কোচলিয়ারের প্রধান শ্রী ডিগ হাউইট, বিজনেস কাউন্সিল অফ অস্ট্রেলিয়ার মুখ্য কার্যনির্বাহী আধিকারিক শ্রীমতী জেনিফার ওয়েস্টাকোট, ওয়াইস্টেকের প্রতিষ্ঠাতা ও মুখ্য কার্যনির্বাহী আধিকারিক শ্রী রিচার্ড হোয়াইট, এয়ারট্রাঙ্কের প্রতিষ্ঠাতা ও মুখ্য কার্যনির্বাহী আধিকারিক শ্রী রবিন খুদা, এন্টুরার ম্যানেজিং ডায়রেক্টর শ্রীমতী ট্যামি চু, ক্যুইন্টিজ স্যান্ডেলউডের মুখ্য কার্যনির্বাহী আধিকারিক শ্রী রিচার্ড হ্যানফ্রে, ইউএনএসডব্লিউ – এর উপাচার্য ও মুখ্য কার্যনির্বাহী আধিকারিক অধ্যাপক অ্যাটিলা ব্রুংস্, রিচার্জ ইন্ডাস্ট্রির মুখ্য কার্যনির্বাহী আধিকারিক শ্রী রবার্ট ফিটৎপ্যাট্রিক, ইউনিভার্সিটিজ অস্ট্রেলিয়ার চিফ এক্সিকিউটিভ শ্রীমতী ক্যাটরিনা জ্যাকসন, সেন্টার ফর অস্ট্রেলিয়া – ইন্ডিয়া রিলেশনস – এর পরামর্শদাতা পর্ষদের প্রধান শ্রীমতী স্বাতী দাভে এবং ন্যাভরিটাস গোষ্ঠীর মুখ্য কার্যনির্বাহী আধিকারিক শ্রী স্কট জোনস্ উপস্থিত ছিলেন।
CG/CB/SB
(
নীতিআয়োগ
ভারত উদ্ভাবন সূচক, ২০২০-র দ্বিতীয় সংস্করণের সূচনা করবে নীতি আয়োগ
নয়াদিল্লি, ১৯ জানুয়ারি, ২০২১
নীতি আয়োগ ২০শে জানুয়ারি ভারত উদ্ভাবন সূচক, ২০২০-র দ্বিতীয় সংস্করণটি ভার্চ্যুয়ালি প্রকাশ করবে। নীতি আয়োগের ভাইস চেয়ারম্যান ডঃ রাজীব কুমার এই সূচক প্রকাশ করবেন। অনুষ্ঠানে নীতি আয়োগের সদস্য ডঃ ভি কে সারস্বত এবং মুখ্য কার্যনির্বাহী আধিকারিক শ্রী অমিতাভ কান্ত উপস্থিত থাকবেন।
সূচকের দ্বিতীয় সংস্করণটি প্রকাশের মধ্য দিয়ে দেশকে উদ্ভাবন-ভিত্তিক অর্থনীতির দিকে এগিয়ে নিয়ে যাওয়ার ক্ষেত্রে সরকারের অঙ্গীকার প্রতিফলিত হবে। এর আগে ২০১৯-এর অক্টোবরে প্রথম সূচক প্রকাশিত হয়েছিল।
ভারত উদ্ভাবন সূচক সব রাজ্য এবং কেন্দ্রশাসিত অঞ্চলগুলি, উদ্ভাবনের ক্ষেত্রে কিভাবে সহায়তা করে এবং নিজ নিজ রাজ্যে উদ্ভাবন নীতিকে কতটা বাস্তবায়িত করে তার ওপর ভিত্তি করে তৈরি হয়। এই সূচকের মাধ্যমে সংশ্লিষ্ট রাজ্য ও কেন্দ্রশাসিত অঞ্চলের উদ্ভাবন নীতির শক্তি এবং দুর্বলতা প্রকাশ পায়। জাতীয় স্তরের উদ্ভাবনের ক্ষেত্রে যাঁরা অগ্রগণ্য, তাঁদের থেকে পরামর্শ নিয়ে এই সূচক তৈরি করা হয় যার মাধ্যমে প্রতিযোগিতামূলক যুক্তরাষ্ট্রীয় পরিকাঠামোর আওতায় বিভিন্ন রাজ্য ও কেন্দ্রশাসিত অঞ্চলের মধ্যে একটি স্বাস্থ্যকর প্রতিযোগিতা গড়ে তোলা সম্ভব।
এই সূচক তৈরিতে রাজ্য ও কেন্দ্রশাসিত অঞ্চলগুলিকে তিনটি বিভাগে ভাগ করা হয়েছে। বড় রাজ্য হিসেবে ১৭টি রাজ্যকে নিয়ে একটি বিভাগ, ১০ টি উত্তর-পূর্বাঞ্চল এবং পার্বত্য রাজ্যগুলিকে নিয়ে আরেকটি বিভাগ এবং নগর-ভিত্তিক রাজ্য ও কেন্দ্রশাসিত অঞ্চলগুলিকে নিয়ে আরেকটি বিভাগ তৈরি করা হয়েছে। মূলত দুটি উপাদানের ওপর ভিত্তি করে এই রাজ্যগুলির মান নির্ধারিত হয় – সম্পাদনা এবং প্রশাসন। সার্বিকভাবে ২০২০-র ভারত উদ্ভাবন সূচকে ৩৬টি উপাদান বিবেচিত হয়েছে যেখানে ৩২টি উপাদান হার্ড ডেটা এবং চারটি উপাদান বিভিন্ন বিষয়ের ওপর সমন্বিত।
এই সূচক তৈরিতে আগের বছরের পদ্ধতি অনুসরণ করা হয়েছে যেখানে আন্তর্জাতিক স্তরে স্বীকৃত বিভিন্ন উপাদান যেমন মোট অভ্যন্তরীণ উৎপাদনের শতকরা কত শতাংশ গবেষণা ও উন্নয়নে ব্যয় করা হয় সহ অন্যান্য বিষয়গুলি বিবেচিত হয়ে থাকে। সূচক তৈরিতে জাতীয় স্তরে, রাজ্যস্তরে এবং জেলাস্তরে বিভিন্ন বিষয় বিশ্লেষণ করা হয়েছে। আশা করা হচ্ছে এর সাহায্যে নীতি নির্ধারকরা উদ্ভাবনের ক্ষেত্রে বিভিন্ন অনুঘটক চিহ্নিত করতে পারবেন। পুরো অনুষ্ঠানটি সরাসরি দেখতে চাইলে নিচের লিঙ্কে ক্লিক করুন -
https://www.youtube.com/watch?v=i7AD_1uc0Is&feature=youtu.be
স্বরাষ্ট্র মন্ত্রক
পদ্ম পুরস্কার, ২০২৩-এর জন্য সুপারিশ ও মনোনয়ন পাঠানোর শেষ তারিখ ১৫ সেপ্টেম্বর, ২০২২
নয়াদিল্লি, ২২ আগস্ট ২০২২
আগামী বছর সাধারণতন্ত্র দিবস উপলক্ষে যে পদ্ম পুরস্কারগুলি ঘোষণা করা হবে তার মনোনয়ন ও সুপারিশ আগামী ১৫ সেপ্টেম্বর, ২০২২-এর মধ্যে পেশ করতে হবে। রাষ্ট্রীয় পুরস্কার পোর্টাল https://awards.gov.in -এ শুধুমাত্র অনলাইনে পাঠানো মনোনয়ন ও সুপারিশগুলিই বিবেচনার জন্য গ্রহণ করা হবে। উল্লেখ্য, এ বছর ১ মে থেকেই এই সুপারিশ ও মনোনয়ন পাঠানোর প্রক্রিয়া শুরু হয়ে গেছে।
পদ্মবিভূষণ, পদ্মভূষণ ও পদ্মশ্রী – এই তিনটি পুরস্কার হল দেশের সর্বোচ্চ অসামরিক পুরস্কার। এর সূচনা ১৯৫৪ সালে। প্রতি বছর সাধারণতন্ত্র দিবস উপলক্ষে এই পুরস্কার ঘোষণার রীতি চালু রয়েছে। শিক্ষা, সাহিত্য, শিল্পকলা, ক্রীড়া, চিকিৎসা, সমাজকল্যাণ, বিজ্ঞান ও প্রযুক্তি, অসামরিক সেবা ও পরিষেবা, শিল্প ও বাণিজ্য ক্ষেত্রের সঙ্গে যুক্ত বিশিষ্ট ব্যক্তিদের তাঁদের কর্মকুশলতার স্বীকৃতিস্বরূপ পদ্ম পুরস্কার দেওয়া হয়ে থাকে। ধর্ম, বর্ণ, পেশা ও লিঙ্গ নির্বিশেষে বিশিষ্ট যে কোনো ব্যক্তির নামই এজন্য মনোনয়ন বা সুপারিশ করে পাঠানো যেতে পারে। তবে, রাষ্ট্রায়ত্ত সংস্থার কর্মী ও সরকারি চাকুরিজীবীদের নাম এই পদ্ম পুরস্কারের জন্য বিবেচনা করা হবে না। তবে, সরকারি ও রাষ্ট্রায়ত্ত সংস্থায় কর্মরত বিশিষ্ট চিকিৎসক ও বিজ্ঞানীদের নাম পুরস্কারের জন্য সুপারিশ করে পাঠানো যেতে পারে।
কেন্দ্রীয় সরকার পদ্ম পুরস্কারগুলিকে সাধারণের পুরস্কারে রূপান্তরিত করতে প্রতিশ্রুতিবদ্ধ। এই লক্ষ্যে সর্বস্তরের নাগরিকদের কাছে আবেদন জানানো হয়েছে সুপারিশ ও মনোনয়ন পাঠানোর জন্য। আরও একটি উল্লেখযোগ্য বিষয় হল, যে কোনো ব্যক্তি তাঁর নিজের নামও সুপারিশ করে পাঠাতে পারেন। তবে, প্রকৃত মেধা, প্রতিভা ও কর্মকুশলতার ভিত্তিতেই যোগ্য প্রার্থীর নাম বিবেচিত হবে। তপশিলি জাতি ও তপশিলি উপজাতি, সমাজের দুর্বলতর শ্রেণীর মানুষ, দিব্যাঙ্গজন এবং নারী সমাজের প্রতিনিধি যাঁরা নিঃস্বার্থভাবে সমাজসেবার সঙ্গে যুক্ত রয়েছেন, তাঁদের নামও সুপারিশ করে পাঠানো যেতে পারে। প্রতিটি সুপারিশ ও মনোনয়নের সঙ্গে সর্বাধিক ৮০০ শব্দের মধ্যে সংশ্লিষ্ট বিশিষ্টজনের সেবা ও কর্মকৃতিত্বের সংক্ষিপ্ত বিবরণ পেশ করতে হবে।
এ বিষয়ে প্রয়োজনীয় তথ্য পাওয়া যেতে পারে কেন্দ্রীয় স্বরাষ্ট্র মন্ত্রকের ওয়েবসাইট - https://mha.gov.in –এর ‘পদক ও পুরস্কার’ শিরোনামের লিঙ্ক থেকে। এছাড়াও, পদ্ম পুরস্কার সম্পর্কিত পোর্টাল https://padmaawards.gov.in –এও প্রয়োজনীয় তথ্যের হদিশ পাওয়া যাবে। পুরস্কার সম্পর্কিত বিধি-নিয়ম জানার জন্য https://padmaawards.gov.in/AboutAwards.aspx -এই ওয়েবসাইটটির লিঙ্কে যেতে হবে।
PG/SKD/DM
(
প্রতিরক্ষামন্ত্রক
ভারতীয় নৌ-বাহিনীর সেইলিং চ্যাম্পিয়নশিপ ১-৫ অক্টোবর মুম্বাইয়ে
নয়াদিল্লি, ৩০ সেপ্টেম্বর, ২০২১
ভারতীয় নৌ-বাহিনীর ওয়াটারম্যানশিপ ট্রেনিং সেন্টার সেইলিং চ্যাম্পিয়নশিপ, ২০২১ আয়োজন করছে। মুম্বাইয়ে ১-৫ অক্টোবর পর্যন্ত এই প্রতিযোগিতার আয়োজন হবে। প্রতিযোগিতায় নৌ-বাহিনীর পুরুষ ও মহিলা কর্মীরা অংশগ্রহণ করবেন। বাহিনীর তিনটি কম্যান্ড - পশ্চিমাঞ্চলীয়, পূর্বাঞ্চলীয় ও দক্ষিণাঞ্চলীয় কম্যান্ডের সেইলররা প্রতিযোগিতায় অংশগ্রহণ করবেন এবং নৌকা চালনায় নিজেদের দক্ষতা তুলে ধরবেন।
এবারের প্রতিযোগিতায় ৯০ জনের বেশি সেইলর সাতটি ভিন্ন ভিন্ন প্রতিযোগিতায় অংশ নেবেন। প্রতিযোগিতার শেষদিন, অর্থাৎ ৫ অক্টোবর বিভিন্ন বিভাগে জয়ীদের পুরস্কৃত করা হবে।
প্রতিযোগিতার সূচনার দিন, অর্থাৎ আগামীকাল ওয়ারটারম্যানশিপ ট্রেনিং সেন্টারে ৭৫ জন সেইলর একটি কুচকাওয়াজে অংশ নেবেন। ভারতের স্বাধীনতার  ৭৫তম বার্ষিকী উদযাপনের অঙ্গ হিসেবে নৌ-বাহিনী এই প্রতিযোগিতা আয়োজনের পরিকল্পনা করেছে।
CG/BD/DM/
(Visitor Counter : 151
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী আগামীকাল ‘স্বচ্ছ কর আরোপ ব্যবস্থা- সততাকে সম্মান’ শীর্ষক প্ল্যাটফর্মের সূচনা করবেন
নয়াদিল্লী, ১২ আগস্ট, ২০২০
প্রধানমন্ত্রী শ্রী নরেন্দ্র মোদী আগামীকাল ভিডিও কনফারেন্সের মাধ্যমে ‘স্বচ্ছ কর আরোপ ব্যবস্থা- সততাকে সম্মান’ শীর্ষক প্ল্যাটফর্মের সূচনা করবেন।
কেন্দ্রীয় প্রত্যক্ষ কর পর্ষদ সাম্প্রতিক বছরগুলিতে প্রত্যক্ষ কর ব্যবস্থায় একাধিক গুরুত্বপূর্ণ সংস্কার করেছে। গত বছর কর্পোরেট কর হার ৩০ শতাংশ থেকে কমিয়ে ২২ শতাংশ করা হয়েছে এবং নব গঠিত উপাদন ইউনিটগুলির জন্য কর হার কমিয়ে ১৫ শতাংশ করা হয়েছে। একইভাবে লভ্যাংশ বন্টন বাবদ কর সম্পূর্ণ বিলোপ করা হয়েছে।
কর ব্যবস্থায় সংস্কারের ক্ষেত্রে কর হার কমানোর ওপর গুরুত্ব দেওয়ার পাশাপাশি প্রত্যক্ষ কর আইনগুলির মান্যতা সরলীকরণ করা হয়েছে। কর বিভাগের কাজকর্ম আরও ত্বরান্বিত করতে এবং স্বচ্ছতা বজায় রাখতে প্রত্যক্ষ কর পর্ষদ একাধিক উদ্যোগ নিয়েছে। এই উদ্যোগগুলির মধ্যে রয়েছে সদ্য চালু হওয়া নথিপত্র যাচাই সংক্রান্ত অভিনব নম্বর ব্যবস্থার মাধ্যমে সরকারি যোগাযোগের ক্ষেত্রে আরও স্বচ্ছতা নিয়ে আসা। এ ধরণের যোগাযোগ ব্যবস্থায় আয়কর বিভাগের পক্ষ থেকে সম্পূর্ণ কম্পিউটার চালিত একটি স্বতন্ত্র যাচাই সংক্রান্ত নম্বর দেওয়া হয়। একইভাবে, কর দাতাদের জন্য কর মান্যতাগুলিকে সহজ করতে আয়কর বিভাগ আয়কর রিটার্ন আগাম দাখিল করার ব্যবস্থা চালু করেছে। এই ব্যবস্থা চালু হওয়ার ফলে ব্যক্তিগত করদাতারা কর দাখিলের ক্ষেত্রে লাভবান হয়েছেন। একইভাবে, স্টার্ট আপ ক্ষেত্রগুলির জন্য কর মান্যতা বিধি সরল করা হয়েছে।
দীর্ঘদিন পড়ে থাকা অমিমাংসিত কর সংক্রান্ত বিষয়গুলির নিষ্পত্তির জন্য কর বিভাগ প্রত্যক্ষ কর মেটানোর ক্ষেত্রে ‘বিবাদ সে বিশ্বাস আইন ২০২০’ চালু করেছে। এই আইনের আওতায় বকেয়া বিবদমান বিষয়গুলির নিষ্পত্তির জন্য সম্মতি জানানোর ব্যবস্থা হয়েছে। কর দাতাদের অভাব-অভিযোগ কার্যকরভাবে নিষ্পত্তির লক্ষ্যে বিভিন্ন অ্যাপিলেট আদালতে দপ্তর সম্পর্কিত আবেদন দাখিলের ক্ষেত্রে মাশুল জমা দেওয়ার হার বাড়ানো হয়েছে। ডিজিটাল পদ্ধতিতে লেনদেন এবং বৈদ্যুতিন উপায়ে মাশুল প্রদান ব্যবস্থার প্রসারে একাধিক উদ্যোগ গ্রহণ করা হয়েছে। আয়কর বিভাগ উক্ত উদ্যোগগুলিকে কর দাতাদের স্বার্থে চালু রাখতে অঙ্গীকারবদ্ধ। এছাড়াও, কর বিভাগ কোভিড পরিস্থিতির কথা বিবেচনায় রেখে রিটার্ন দাখিলের ক্ষেত্রে নির্দিষ্ট সময়সীমা বাড়িয়েছে। এমনকি, কর দাতাদের জন্য রিফান্ড দ্রুত মিটিয়ে দেওয়া হচ্ছে, যাতে তাদের হাতে নগদের যোগান বাড়ানো যায়।
প্রধানমন্ত্রী আগামীকাল ‘স্বচ্ছ কর আরোপ ব্যবস্থা- সততাকে সম্মান জানানো’ সংক্রান্ত যে প্ল্যাটফর্মের সূচনা করতে চলেছেন, তারফলে প্রত্যক্ষ কর ক্ষেত্রে সংস্কারমূলক পদক্ষেপগুলিকে এগিয়ে নিয়ে যাওয়া সহজ হবে।
এই অনুষ্ঠানে একাধিক বণিকসভা, বাণিজ্য সংগঠন, চার্টার্ড অ্যাকাউট্যান্টস অ্যাসোসিয়েশন এবং আয়কর বিভাগের আধিকারিক ও বিশিষ্ট করদাতারা সহ কেন্দ্রীয় অর্থমন্ত্রী শ্রীমতি নির্মলা সীতারমন এবং বিভাগীয় প্রতিমন্ত্রী শ্রী অনুরাগ সিং ঠাকুর অংশ নেবেন।
(CG/BD/NS
প্রধানমন্ত্রীরদপ্তর
প্রধানমন্ত্রী কোরিয়া যুদ্ধের ৭০ তম বার্ষিকীতে দক্ষিণ কোরিয়ার রাষ্ট্রপতি এবং সে দেশের জনগণকে শুভেচ্ছা জানিয়েছেন
নতুন দিল্লি, ২৫ জুন, ২০২০
প্রধানমন্ত্রী শ্রী নরেন্দ্র মোদী ১৯৫০ সালের কোরিয়া যুদ্ধের ৭০ তম বার্ষিকী উপলক্ষে কোরিয়া উপদ্বীপে শান্তির সন্ধানে জীবন উৎসর্গকারী সাহসীদের প্রতি আন্তরিক শ্রদ্ধা জানিয়েছেন।
দক্ষিণ কোরিয়ার রাজধানী সিওলে এ উপলক্ষে আয়োজিত স্মরণ অনুষ্ঠানে প্রধানমন্ত্রীর একটি ভিডিও বার্তা প্রদর্শিত হয়। দক্ষিণ কোরিয়ার দেশপ্রেম ও অবসরপ্রাপ্ত সামরিক বিষয়ক মন্ত্রক এই অনুষ্ঠানের আয়োজন করেছিলেন। এতে সভাপতিত্ব করেন দক্ষিণ কোরিয়ার রাষ্ট্রপতি মিঃ মুন জা-ইন। প্রধানমন্ত্রী মোদী তার বার্তায় দক্ষিণ কোরিয়ার যুদ্ধে ভারতের অবদানের কথা স্মরণ করে ৬০ প্যারাফিল্ড হাসপাতালের কথা তুলে ধরেন। যুদ্ধের সময় এই হাসপাতালটি চিকিৎসার মাধ্যমে সেবা প্রদানের ক্ষেত্রে গুরুত্বপূর্ণ ভূমিকা পালন করেছিল এবং সেনা ও সাধারণ মানুষ উভয়কেই প্রয়োজনীয় চিকিৎসা সহায়তা প্রদান করেছিল। যুদ্ধের ছাই থেকে দুর্দান্ত দেশ গঠনে কোরিয়াবাসীরা যে দৃঢ়তা, কঠোর পরিশ্রম এবং দৃঢ় সংকল্প দেখিয়েছেন তার জন্য অভিনন্দন জানান প্রধানমন্ত্রী এবং কোরিয়া উপদ্বীপে শান্তি ও স্থিতিশীলতা রক্ষার জন্য দক্ষিণ কোরিয়া সরকারের প্রচেষ্টারও প্রশংসা করেন। কোরিয়া উপদ্বীপে স্থায়ী শান্তি বজায় রাখার জন্য ভারত সরকার ও দেশবাসীর পক্ষ থেকে তিনি শুভেচ্ছা জানিয়েছেন।
রাষ্ট্রপতি মুন ছাড়াও, দক্ষিণ কোরিয়ার জাতীয় প্রতিরক্ষা মন্ত্রী, অন্যান্য দফতরের মন্ত্রী, যুদ্ধের সময় দক্ষিণ কোরিয়াকে সহায়তাকারী দেশগুলির রাষ্ট্রদূত এবং কোরিয়ার বিশিষ্টব্যক্তিরা এই অনুষ্ঠানে উপস্থিত ছিলেন।
(CG/SS
প্রধানমন্ত্রীরদপ্তর
ইন্দোরে আগামীকাল প্রবাসী ভারতীয় দিবসে অংশ নেবেন প্রধানমন্ত্রী
নয়াদিল্লি, ০৮ জানুয়ারি, ২০২৩
প্রবাসী ভারতীয় দিবস উপলক্ষে ইন্দোরে আগামীকাল প্রধানমন্ত্রী শ্রী নরেন্দ্র মোদী এক অনুষ্ঠানে অংশ নেবেন।
তিনি ট্যুইটে বলেছেন;
“প্রাণবন্ত শহর ইন্দোরে আগামীকালের অনুষ্ঠানে অংশ নিতে উন্মুখ হয়ে আছি। ৯ই জানুয়ারি প্রবাসী ভারতীয় দিবস হিসেবে উদযাপিত হয়। আমাদের অভিবাসীদের সঙ্গে সংযোগকে আরও বেশি গভীর করার এটা এক সুবর্ণ সুযোগ। সারা বিশ্ব জুড়ে এই দিবস গুরুত্বের জায়গা করে নিয়েছে।”
PG/AB/NS
(
অর্থমন্ত্রক
শ্রীমতি নির্মলা সীতারমণের জি২০ গোষ্ঠীভুক্ত দেশগুলির অর্থমন্ত্রী ও কেন্দ্রীয় ব্যাঙ্কের প্রধানদের দ্বিতীয় বৈঠকে যোগদান
নতুন দিল্লি, ১৫ এপ্রিল, ২০২০
কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমণ, জি২০ গোষ্ঠীভুক্ত দেশগুলির অর্থমন্ত্রীদের ও কেন্দ্রীয় ব্যাঙ্কের গর্ভনর বা প্রধানদের দ্বিতীয় বৈঠকে যোগ দেন। সৌদি আরবের সভাপতিত্বে অনুষ্ঠিত এই বৈঠকটি ভিডিও কনফারেন্সিংএর মাধ্যমে হয়েছে। বৈঠকে, বিশ্বজুড়ে কোভিড – ১৯ মহামারীর ফলে উদ্ভূত পরিস্থিত নিয়ে আলোচনা হয়ে।
শ্রীমতি সীতারমণ, কোভিড–১৯ এর মোকাবিলায় জি২০-র অ্যাকশন প্লান নিয়ে সৌদি আরবের উদ্যোগের প্রশংসা করেন। অভূতপূর্ব এই সম্মেলনে কোভিড–১৯ মহামারীর ফলে বিশ্বজুড়ে যে অর্থনৈতিক অচলাবস্থা দেখা দিয়েছে, তার থেকে বেরিয়ে আসার জন্য আন্তর্জাতিক সহযোগিতা এবং সমন্বয়ের ওপর আবারও তিনি গুরুত্ব আরোপ করেছেন। এর আগে ৩১ মার্চের বৈঠকেও অর্থমন্ত্রী এই বিষয়গুলির উল্লেখ করেন।
দ্বিতীয় বৈঠকে অর্থমন্ত্রী, একটি স্থিতিশীল ক্ষুদ্র অর্থনীতির কথা বলেন। যার মাধ্যমে জনসাধারণের জীবন ও জীবিকা সুরক্ষিত হবে। তিনি জানান, লকডাউনের কয়েক সপ্তাহের মধ্যে ভারত, দেশের ৩২ কোটি মানুষকে ডিজিটাল প্রক্রিয়ায় মোট ৩৯০ কোটি মার্কিন ডলারের সমতুল অর্থ বন্টন করেছে।
ভারতের রিজার্ভ ব্যাঙ্কের ঋণ সংক্রান্ত নীতির ক্ষেত্রে যে সব পদক্ষেপ নেওয়া হয়েছে, শ্রীমতি সীতারমণ, বৈঠকে সেগুলি নিয়েও আলোচনা করেন। এর মধ্যে রয়েছে, ৫০০০ কোটি মার্কিন ডলারের সমতুল আর্থিক সুবিধা প্রদান এবং ঋণ পরিশোধের ক্ষেত্রে নিয়ম শিথিল করা।
জি২০ গোষ্ঠীভুক্ত দেশগুলির নাগরিকদের জীবন ও জীবিকা রক্ষা, আস্থা বৃদ্ধি, আর্থিক স্থিতাবস্থা বজায় রাখা ও আর্থিক বৃদ্ধি ঘটনোর লক্ষ্যে সদস্য রাষ্ট্রগুলি যে অ্যাকশন প্লান তৈরি করেছে, কেন্দ্রীয় অর্থমন্ত্রী তাকে সঠিক পদক্ষেপ বলে মন্তব্য করেছেন। তিনি আশা করেন, বিশ্বজুড়ে এই সঙ্কট থেকে খুব শীঘ্রই বেরিয়ে আসা যাবে এবং এই পরিস্থিতি থেকে যে অভিজ্ঞতা অর্জন করা গেল, তার ফলে ভবিষ্যতে এধরণের সমস্যা তৈরি হলে তা, মিটিয়ে ফেলা সম্ভব হবে।
(CG/CB
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ও জাপানের প্রধানমন্ত্রী মি. সুগা ইওশিহিদের মধ্যে টেলিফোনে কথা
নতুন দিল্লি, ৯ই মার্চ, ২০২১
প্রধানমন্ত্রী শ্রী নরেন্দ্র মোদী আজ জাপানের প্রধানমন্ত্রী মি. সুগা ইওশিহিদে –র সঙ্গে টেলিফোনে কথা বলেছেন।
উভয় নেতা ভারত – জাপান বিশেষ কৌশলগত অংশীদারিত্ব এবং পারস্পরিক আস্থা ও সমমূল্যবোধের উপর ভিত্তি করে আন্তর্জাতিক অংশীদারিত্বের ক্ষেত্রে বিগত কয়েক বছর ধরে যে ইতিবাচক প্রভাব দেখা যাচ্ছে, সে বিষয়ে সন্তোষ প্রকাশ করেছেন। কোভিড – ১৯ মহামারি সত্ত্বেও গত বছর দ্বিপাক্ষিক বিভিন্ন ক্ষেত্রে মত বিনিময়ের বিষয়ে উভয় নেতা প্রয়োজনীয় উদ্যোগের প্রশংসা করেছেন। নির্দিষ্ট ক্ষেত্রে দক্ষ কর্মী সংক্রান্ত সহযোগিতাপত্র স্বাক্ষরিত হওয়ার বিষয়টিকে তাঁরা স্বাগত জানিয়েছেন। এই সহযোগিতাপত্রের সিদ্ধান্তগুলি দ্রুত বাস্তবায়নের বিষয়টিকে তারা অগ্রাধিকার দিয়েছেন।
ভারত – জাপান দ্বিপাক্ষিক কৌশলগত অংশীদারিত্বের উজ্জ্বল দৃষ্ট্রান্ত হিসেবে মুম্বাই – আমেদাবাদ হাই স্পিড রেল প্রকল্পকে উল্লেখ করে শ্রী মোদী এর সফল বাস্তবায়নে তাঁর অঙ্গীকারের কথা জানিয়েছেন।
উভয় নেতা পারস্পরিক স্বার্থ সংশ্লিষ্ট আঞ্চলিক ও আন্তর্জাতিক বিভিন্ন বিষয়ে মত বিনিময় করেছেন। তাঁরা অভিন্ন সমস্যাগুলির সমাধানের জন্য যৌথভাবে কাজ করার বিষয়ে সিদ্ধান্ত নিয়েছেন। এই প্রসঙ্গে সমমনা দেশ যেমন, অস্ট্রেলিয়া ও মার্কিন যুক্তরাষ্ট্রের সঙ্গে কোয়াড আলোচনার উপর জোর দিয়ে এধরণের কার্যকর আলোচনা চালিয়ে যাওয়ার প্রসঙ্গে উভয় নেতা একমত হয়েছেন।
দুই নেতাই ২০২২ সালে দুটি দেশের কূটনৈতিক সম্পর্কের ৭০ বর্ষ পূর্তি উপলক্ষ্যে যথাযথভাবে সেটি পালনের সিন্ধান্ত নিয়েছেন।
বার্ষিক দ্বিপাক্ষিক শীর্ষ সম্মেলনে যত শীঘ্র সম্ভব মি. সুগা –কে শ্রী মোদী ভারতে আসার জন্য আমন্ত্রণ জানিয়েছেন।
আয়ুষ
ভারতীয় ওষুধ পদ্ধতি এবং হোমিওপ্যাথির চিকিৎসা বিজ্ঞান শিক্ষায় বৈপ্লবিক পরিবর্তন হতে চলেছে
নয়াদিল্লী, ১৫ সেপ্টেম্বর, ২০২০
সংসদে আয়ুষ মন্ত্রকের দুটি গুরুত্বপূর্ণ বিল পাশ হওয়ার সঙ্গে সঙ্গে দেশ ভারতীয় ঔষধ ব্যবস্থা এবং হোমিওপ্যাথি চিকিৎসা বিজ্ঞান শিক্ষায় বৈপ্লবিক সংস্কারের মুখোমুখি। লোকসভায় আজ ১৪ই সেপ্টেম্বর ২০২০-তে পাশ হল দ্যা ন্যাশনাল কমিশন ফর ইন্ডিয়ান সিস্টেম অফ মেডিসিন বিল ২০২০ এবং দ্যা ন্যাশনাল কমিশন ফর হোমিওপ্যাথি বিল ২০২০। এই দুটি বিল চলতি ইন্ডিয়ান মেডিসিন সেন্ট্রাল কাউন্সিল অ্যাক্ট ১৯৭০ এবং দ্যা হোমিওপ্যাথি সেন্ট্রাল কাউন্সিল অ্যাক্ট ১৯৭৩-র জায়গা নেবে। রাজ্যসভায় দুটি বিলই গত ১৮ই মার্চ ২০২০তে পাশ হয়ে যায়। এই বিলগুলি সংসদের অনুমোদন পাওয়া আয়ুষের ইতিহাসে এক উল্লেখযোগ্য সাফল্য। এই বিলগুলি কার্যকর হলে চলতি সেন্ট্রাল কাউন্সিল অফ ইন্ডিয়ান মেডিসিন  এবং সেন্ট্রাল কাউন্সিল অফ হোমিওপ্যাথি ঢেলে সাজানো যাবে।
এটা আশা করা হচ্ছে যে দ্যা ন্যাশনাল কমিশন ফর ইন্ডিয়ান সিস্টেম অফ মেডিসিন অ্যান্ড দ্যা ন্যাশনাল কমিশন ফর হোমিওপ্যাথি যথাক্রমে ভারতীয় ঔষধ পদ্ধতি এবং হোমিওপ্যাথিতে চিকিৎসা বিজ্ঞান শিক্ষায় সংস্কার ঘটাবে।
দ্যা ন্যাশনাল কমিশন ফর ইন্ডিয়ান সিস্টেম অফ মেডিসিন বিল ২০১৯ এবং দ্যা ন্যাশনাল কমিশন ফর হোমিওপ্যাথি বিল ২০১৯ রাজ্যসভায় পেশ হয় ২০১৯এর ৭ই জানুয়ারী। দুটি বিলই দফতর বিশেষে স্বাস্থ্য এবং পরিবার কল্যাণ বিষয়ক সংসদীয় স্থায়ী কমিটিতে পাঠানো হয়েছিল।
কমিটি বিল দুটি পরীক্ষা করে দ্যা ন্যাশনাল মেডিক্যাল কমিশন অ্যাক্ট ২০১৯এর সঙ্গে সঙ্গতি রেখে কয়েকটি সংশোধনীর পরামর্শ দিয়েছিল। সেই মতো মন্ত্রক প্রধান পরামর্শগুলি বিবেচনা করে এবং বিলগুলিতে সরকারিভাবে সংশোধনীগুলি যুক্ত করে। পরে সেগুলি গত ১৮ই মার্চ ২০২০তে রাজ্যসভায় পাশ হয়।
CG/AP /NS
(
প্রধানমন্ত্রীরদপ্তর
তামিলনাড়ু ডঃ এম.জি.আর. মেডিকেল বিশ্ববিদ্যালয়ের ৩৩তম সমাবর্তনে ২৬শে ফেব্রুয়ারি প্রধানমন্ত্রী বক্তব্য রাখবেন
নয়াদিল্লী, ২৪ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী তামিলনাড়ু ডঃ এম.জি.আর. মেডিকেল বিশ্ববিদ্যালয়ের ৩৩তম সমাবর্তনে ২৬শে ফেব্রুয়ারি বেলা ১১টার সময় ভিডিও কনফারেন্সের মাধ্যমে বক্তব্য রাখবেন। সমাবর্তনে ১৭ হাজার ৫৯১ জন ছাত্রছাত্রীকে ডিগ্রী ও ডিপ্লোমা দেওয়া হবে। তামিলনাড়ুর রাজ্যপাল এই অনুষ্ঠানে উপস্থিত থাকবেন।
বিশ্ববিদ্যালয় সম্পর্কে-
তামিলনাড়ুর প্রাক্তন মুখ্যমন্ত্রী ডঃ এম.জি. রামাচন্দ্রণের নামানুসারে এই বিশ্ববিদ্যালয়ের নামকরণ করা হয়। মেডিসিন, দন্ত চিকিৎসা, ফার্মেসি, নার্সিং, আয়ুষ, ফিজিওথেরাপি, অকুপেশনাল থেরাপি ও অনুসারী স্বাস্থ্য বিজ্ঞান নিয়ে এই বিশ্ববিদ্যালয়ের অধীনে ৬৮৬টি অনুমোদিত প্রতিষ্ঠান রয়েছে। ৪১টি মেডিকেল কলেজ, ১৯টি ডেন্টাল কলেজ, ৪৮টি আয়ুষ কলেজ, ১৯৯টি নার্সিং কলেজ, ৮১টি ফার্মেসি কলেজ ছাড়াও একটি পোস্ট ডক্টরাল মেডিকেল প্রতিষ্ঠান এই বিশ্ববিদ্যালয়ের আওতাভুক্ত। তামিলনাড়ু রাজ্য জুড়ে এই সব শিক্ষা প্রতিষ্ঠানগুলি রয়েছে।
কেন্দ্রীয়মন্ত্রিসভা
প্রধানমন্ত্রী গরীব কল্যাণ অন্ন যোজনার তৃতীয় পর্যায়ে জাতীয় খাদ্য সুরক্ষা আইনের সুফলভোগীদের জন্য আরও দু’মাস  অতিরিক্ত খাদ্যশস্য বন্টনে কেন্দ্রীয় মন্ত্রিসভার সায়
নয়াদিল্লি, ৫ মে, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা নিম্নলিখিত বিষয়ে কর্মপরবর্তী অনুমোদন দিয়েছে :
১) প্রধানমন্ত্রী গরীব কল্যাণ অন্ন যোজনার তৃতীয় পর্যায়ে আরও দু’মাস অর্থাৎ, মে ও জুন মাসে অতিরিক্ত খাদ্যশস্য বরাদ্দ অনুমোদন মিলেছে। কর্মসূচির আওতায় জাতীয় খাদ্য সুরক্ষা আইনের প্রায় ৭৯ কোটি ৫৮ লক্ষ সুফলভোগীকে প্রতি মাসে ব্যক্তিপিছু ৫ কেজি করে খাদ্যশস্য দেওয়া হবে। এছাড়াও, প্রত্যক্ষ সুবিধা হস্তান্তর ব্যবস্থার আওতায় যাঁরা রয়েছেন, তাঁরাও এই কর্মসূচির সুবিধা পাবেন।
২) জাতীয় খাদ্য সুরক্ষা আইনের বর্তমান বরাদ্দের আনুপাতিক হারের ভিত্তিতে কেন্দ্রীয় খাদ্য ও গণবন্টন দপ্তর রাজ্য ও কেন্দ্রশাসিত অঞ্চলগুলির জন্য গম / চাল বরাদ্দের বিষয়টি স্থির করবে। রাজ্য ও কেন্দ্রশাসিত অঞ্চলগুলিকে ওই কর্মসূচির আওতায় খাদ্যশস্য বরাদ্দের সময় আংশিক লকডাউনের বিষয়টিকে বিবেচনায় রেখে খাদ্য ও গণবন্টন দপ্তর নির্দিষ্ট ওই দুই মাসে প্রয়োজনীয় খাদ্যশস্য সংগ্রহ করে তা বন্টন করবে। সুফলভোগীদের খাদ্যশস্য বন্টনের সময় আসন্ন বর্ষার মরশুম, সম্ভাব্য ঘূর্নিঝড়, সরবরাহ প্রক্রিয়া এবং কোভিড সম্পর্কিত বাধা-বিপত্তির বিষয়গুলি বিবেচনায় রাখা হবে।
৩) আলোচ্য মাসে অতিরিক্ত খাদ্যশস্য বন্টনের পরিমাণ ধরা হয়েছে ৮০ লক্ষ মেট্রিক টন।
সুনির্দিষ্ট গণবন্টন ব্যবস্থার আওতায় বর্তমানে প্রায় ৭৯ কোটি ৮৮ লক্ষ সুফলভোগীকে ব্যক্তিপিছু মাসে ৫ কেজি করে বিনামূল্যে খাদ্যশস্য দেওয়া হয়ে থাকে। প্রধানমন্ত্রী গরীব কল্যাণ যোজনার তৃতীয় পর্যায়ে মে ও জুন মাসেও বিনামূল্যে খাদ্যশস্য পাওয়ার সুবিধা মিলবে। এই খাদ্যশস্য সরবরাহে ভর্তুকিবাবদ সরকারের খরচ ধরা হয়েছে ২৫,৩৩২ কোটি ৯২ লক্ষ টাকা। এছাড়াও, চাল সংগ্রহ খাতে প্রতি মেট্রিক টনে সরকারের খরচ পড়বে ৩৬,৭৮৯ টাকা এবং গম সংগ্রহ খাতে প্রতি মেট্রিক টনে খরচ পড়বে ২৫,৭৩১ টাকা।
মন্ত্রিসভার এই সিদ্ধান্তের ফলে করোনা মহামারীর দরুণ অর্থ ব্যবস্থায় যে বিপত্তি দেখা দিয়েছে তার ফলে দরিদ্র মানুষের সমস্যা কিছুটা লাঘব হবে। এমনকি আগামী দু’মাস আর্থিক দুরবস্থার দরুণ খাদ্যশস্যের অভাবে কোনও দরিদ্র মানুষ যাতে অভুক্ত না থাকেন তা দূর করা সুনিশ্চিত হবে।
SC/BD/DM
(Visitor Counter : 184
স্বরাষ্ট্র মন্ত্রক
বিশাখাপত্তনমে গ্যাস লিকের ঘটনার সর্বশেষ পরিস্থিতি পর্যালোচনা ও ব্যবস্থা গ্রহণ নিয়ে এনসিএমসি-র সঙ্গে ক্যাবিনেট সচিবের বৈঠক
নতুন দিল্লি, ৮ই মে, ২০২০
জাতীয় বিপর্যয় ব্যবস্থাপনা কমিটি  বিশাখাপত্তনমে গতকালের গ্যাস লিক দুর্ঘটনায় উদ্ভুত পরিস্থিতি নিয়ে আজ বৈঠক করেছে। এই বৈঠকে ক্যাবিনেট সচিব শ্রী রাজীব গৌবা পৌরহিত্য করেন।
অন্ধ্রপ্রদেশের মুখ্যসচিব, কমিটিকে বর্তমান পরিস্থিতি সম্পর্কে জানান। ঐ ট্যাঙ্ক থেকে যাতে আর গ্যাস লিক না হয়, সেজন্য যথাযথ ব্যবস্থা নেওয়া হয়েছে। সংশ্লিষ্ট এলাকা থেকে সবাইকে নিরাপদ দূরত্বে সরিয়ে নিয়ে যাওয়া হয়েছে। এই গ্যাস লিকের ফলে ঐ এলাকার মানুষের স্বাস্থ্য এবং জল ও বায়ুর দূষণের বিষয় নিয়ে বৈঠকে আলোচনা হয়।
ক্যাবিনেট সচিব, সমস্ত পরিস্থিতি পর্যালোচনা করে রাজ্যের চাহিদা মতো সবরকম সাহায্যের নির্দেশ দেন। ঐ এলাকার ত্রাণ ও উদ্ধার কাজের বিষয়ে তিনি খোঁজখবর করেন। রাসায়নিক নিরাপত্তা এবং শিল্পের সঙ্গে যুক্ত দেশ-বিদেশের বিশেষজ্ঞদের কাছ থেকে পরিস্থিতি মোকাবিলায় পরামর্শ নেওয়া হবে বলে সিদ্ধান্ত নেওয়া হয়েছে। চিকিৎসকদের সঙ্গেও এবিষয়ে বিশদে আলোচনা করা হবে।
পরিবেশ, বন ও জলবায়ু, রসায়ন ও পেট্রোরসায়ন এবং ওষুধ মন্ত্রকের সচিব, জাতীয় বিপর্যয় মোকাবিলা বাহিনীর মহানির্দেশক, এইমস-এর নির্দেশক, কেন্দ্রীয় স্বরাষ্ট্র মন্ত্রক ও কেন্দ্রীয় দূষণ নিয়ন্ত্রণ পর্যদের আধিকারিকরা এই বৈঠকে যোগ দেন। ভিডিও কনফারেন্সের মাধ্যমে অন্ধ্রপ্রদেশের মুখ্যসচিব এবং বিশাখাপত্তনম জেলার সরকারী আধিকারিকরা বৈঠকে অংশ নেন।
(CG/CB/SFS
কেন্দ্রীয়মন্ত্রিসভা
কেন্দ্রীয় সরকারি কর্মীদের ২ শতাংশ মহার্ঘ্যভাতা বৃদ্ধিতে মন্ত্রিসভার অনুমোদন
নয়াদিল্লি, ২৯ আগস্ট, ২০১৮
কেন্দ্রীয় মন্ত্রিসভা কেন্দ্রীয় সরকারি কর্মচারীদের অতিরিক্ত ২ শতাংশ মহার্ঘ্যভাতা দেওয়ার বিষয়টি অনুমোদন করেছে। চলতি বছরের পয়লা জুলাই থেকে এই প্রস্তাব কার্যকর হবে। এটি হবে বর্তমান ৭ শতাংশ মহার্ঘ্যভাতার অতিরিক্ত। প্রধানমন্ত্রী শ্রী নরেন্দ্র মোদীর পৌরোহিত্যে অনুষ্ঠিত মন্ত্রিসভার বৈঠকে আজ  এই প্রস্তাব মঞ্জুর হয়। সরকারের এই সিদ্ধান্তের ফলে চলতি আর্থিক বছরে এই খাতে সরকারের অতিরিক্ত ৬১১২ কোটি ২০ লক্ষ টাকা ব্যয় হবে। ২০১৮-১৯ অর্থবর্ষের জুলাই ২০১৮ থেকে ফেব্রুয়ারি ২০১৯ অবধি সময়কালের জন্য এই খাতে ৪০৭০ কোটি ৮০ লক্ষ টাকা ব্যয় হবে। মন্ত্রিসভার এই সিদ্ধান্তের ফলে ৪৮ লক্ষ ৪১ হাজার কেন্দ্রীয় সরকারি কর্মী ও ৬২ লক্ষ ৩ হাজার পেনশনভোগী উপকৃত হবেন। মহার্ঘ্যভাতার বৃদ্ধি সপ্তম বেতন কমিশনের সুপারিশের ভিত্তিতে স্থির করা হয়েছে। বাজার মূল্য বৃদ্ধির জন্য মহার্ঘ্যভাতা দেওয়া হয়।
CG/SC/DM/…
(Visitor Counter : 96